«Siyosiy yoki boshqa darajadagi muloqotlar o‘tkazilmadi», - dedi Qozog‘iston tashqi ishlar vaziri o‘rinbosari Akan Raxmetullin. Foto: Reuters Qozog‘iston hukumati «Tolibon» harakatini tan olgani yo‘q. Bu haqda Qozog‘iston tashqi ishlar vaziri o‘rinbosari Akan Raxmetullin ma’lum qildi. «Biz «Tolibon»ni tan olganimiz yo‘q. Kecha TIV Afg‘onistondagi vaziyat bo‘yicha rasmiy bayonot berdi. Biz bu mamlakatdagi vaziyatni diqqat bilan kuzatmoqdamiz», — dedi Raxmetullin. Uning so‘zlariga ko‘ra, Qozog‘iston «Tolibon» bilan biror-bir siyosiy muloqot o‘tkazmadi. «Siyosiy yoki boshqa darajadagi muloqotlar o‘tkazilmadi», — dedi Raxmetullin. 15 avgust kuni «Tolibon» harakati Afg‘onistonda hokimiyatni egalladi. Prezident Ashraf G‘ani mamlakatni tark etdi.